open-index/open-wikipedia-markdown huggingface dataset:
Priapos

**Priapos** of **Priapus** (Grieks: Πρίαπος) was in die Griekse mitologie die kind van Dionysos en Afrodite. Hy was ’n mindere god van vrugbaarheid en die beskermer van vrugteplante, vee, tuine en manlike geslagsdele. Hy word kenmerkend uitgebeeld met ’n belaglike groot, permanente ereksie en sy naam het gelei tot die mediese term priapisme.

Hy het ’n gewilde figuur geword in die erotiese kuns van Pompeji en is die onderwerp van ’n humoristies obsene versameling gedigte, die *Priapeia*.

## Verhouding met ander gode 
Priapos word, afhangend van die bron, beskryf as die seun van Afrodite en Dionysos, of van Dioysos en Chione, dalk die pa of seun van Hermes, of die seun van Zeus of Pan Volgens die legendes het Hera hom vervloek met impotensie, lelikheid en vuil gedagtes terwyl Afrodite hom verwag het omdat die held Paris gemeen het Afrodite is mooier as sy (Hera). Die ander gode het geweier dat hy saam met hulle op Berg Olimpus woon en het hom afgegooi aarde toe. Hy is eindelik deur herders gevind wat hom grootgemaak het.
Priapos het by Pan en die saters aangesluit as ’n gees van vrugbaarheid en groei, maar hy was voortdurend gefrustreer deur sy impotensie. Volgens Ovidius het hy probeer om die nimf Lotis te verkrag, maar ’n donkie se gebalk het veroorsaak dat hy sy ereksie verloor en Lotus wakker word. Hy het die nimf agtervolg totdat die gode haar jammer gekry en in ’n lotusstruik verander het. Priapos her donkies daarna gehaat en wou hê hulle moes tot sy eer vernietig word.

Sy permanente ereksie en groot penis was die embleem van sy wellustige natuur.

## Verwysings 
## Eksterne skakels 
* Priapos by Theoi Project
* 20px|linksHierdie artikel is vertaal vanuit die Engelse Wikipedia
GVVV

**GVVV** is 'n amateur sokkerspan in die Nederlandse dorp Veenendaal, wat in die Saterdag-Topklasse speel. Die klub verwerf nasionale bekendheid deur in 2012 die kwarteindstryd van die KNVB-Beker te bereik.
Derby (sport)

duimnael|regs|250px|Ondersteuners van Orlando Pirates en Kaizer Chiefs, die grootste sokkerderby in Suid-Afrika.

'n **Derby** is 'n sportwedstryd tussen twee spanne uit dieselfde dorp of streek. Daar is gewoonlik sterk mededinging tussen die spanne en die wedstryd trek dikwels groot belangstelling deur ondersteuners. Die woord *derby* kom oorspronklik van die perdewedren The Derby, wat sedert 1780 in Engeland gehou word. In die 19de eeu kry die woord sy huidige betekenis vir sokker- en rugbywedstryde in Engeland.

## Derbies in Suid-Afrika 
### Rugby 
* Bulls - Stormers (in Superrugby)
* Blou Bulle - Goue Leeus (in Curriebekerrugby)

### Sokker 
* Die Soweto Derby: Kaizer Chiefs - Orlando Pirates (een van die bekendste sokkerderbies in Afrika)
* Die Kaapstad-derby: Santos - Ajax Kaapstad
* Die Vrystaat-derby: Bloemfontein Celtic - Free State Stars
* Die Tshwane-derby: Mamelodi Sundowns - Supersport United
* Die Durban-derby: AmaZulu - Golden Arrows

## Derbies in die res van die wêreld 
### Rugby 
* Le derby des stades: Stade Toulousain - Stade Français (in Frankryk)
* The colours match: University College Dublin - Dublin University (in Ierland)
* Die Nasionale derby van Italië: Aironi - Benetton Treviso (in Italië)
* Die M1 derby: Brisbane Broncos - Goudkus Titans (in Australië)
* Battle of the Bridge: Auckland - North Harbour (in Nieu Seeland)

### Sokker 
* Die Kaïro Derby: Al-Ahly - Zamalek (in Egipte; miskien die strafste derby in Afrika)
* Die Tunis Derby: Club Africain - Espérance (in Tunisië)
* The Big Clash: RSC Anderlecht - Standard Luik (in België)
* Die Brugse derby: Cercle Brugge - Club Brugge (in België)
* Die Revierderby: FC Schalke 04 - Borussia Dortmund (in Duitsland)
* Die Nordderby: Hamburger SV - Werder Bremen (in Duitsland)
* Die Derby van die ewige vyande: Olympiacos Piraeus - Panathinaikos (in Griekeland; ook in andere sporte)
* Die Derby della Madonnina: Internazionale - AC Milan (in Italië)
* De Klassieker: AFC Ajax - Feyenoord (in Nederland)
* Die Twentse derby: Heracles Almelo - FC Twente (in Nederland)
* Die Gelderse derby: NEC - Vitesse (in Nederland)
* Die Lichtstad derby: PSV Eindhoven - FC Eindhoven (in Nederland)
* Die IJsselderby: Go Ahead Eagles - FC Zwolle (in Nederland)
* Die Kraków derby: Wisła Kraków - Cracovia (in Pole)
* El Clásico: FC Barcelona - Real Madrid (in Spanje)
* Die Istanbul derbisi: Galatasaray - Fenerbahçe (in Turkye; ook in andere sporte)
* Die Old Firm: Celtic FC - Rangers (in Skotland; miskien die strafste derby in die wêreld)
* Die Northwest Derby: Manchester United - Liverpool FC (in Engeland)
* Die North London Derby: Tottenham Hotspur - Arsenal FC (in Engeland)
* Die Manchester Derby: Manchester City - Manchester United (in Engeland)
* Die Merseyside Derby: Everton FC - Liverpool FC (in Engeland)
* Die Tyne-Wear derby: Newcastle United - Sunderland AFC (in Engeland)
* El Clásico de Clásicos: Club América - Chivas de Guadalajara (in Meksiko)
* Superderby: Boca Juniors - River Plate (in Argentinië; ook in andere sporte)
* Fla-Flu: Flamengo - Fluminense (in Brasilië)
Derby (dubbelsinnig)

Die term **derby** kan na een van die volgende verwys:

## Nedersettings 
* Derby, klein dorpie in die Noordwes-provinsie van Suid-Afrika.
* West Derby, gehug naby Kuruman in die Noord-Kaapprovinsie van Suid-Afrika.
* Derbyshire, 'n graafskap in Engeland, in die Verenigde Koninkryk.
En verskeie ander plekke.

## Persone 
* Clive Derby-Lewis, voormalige Suid-Afrikaanse parlementslid wat 21 jaar tronkstraf uitgedien het vir sy rol in die moord op Chris Hani. 
En verskeie ander persone.

## Sport 
'n Derby in sport verwys na 'n wedstryd tussen twee klubs in dieselfde stad, of dieselfde streek. As voorbeeld word daar van 'n rugbywedstryd tussen die Goue Leeus en die Blou Bulle as 'n Gautengse *derby* gepraat. Vir meer inligting, sien derby (sport).
Kyphosidae

Die **vetsakke** (*Kyphosidae*) is 'n familie van visse in die orde van baarsagtiges (*Perciformes*). Die familie bestaan uit 17 genera met minstens 45 spesies. Vier van hierdie spesies kom aan die Suid-Afrikaanse kus voor.

## Kenmerke 
Die visse van die familie het een opvallende kenmerk: die slegte reuk wat deur die ingewande afgegee word wanneer die visse skoongemaak word. Hulle word tussen 50 – 75&nbsp;cm groot.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Kyphosus*
::* *Kyphosus bigibbus* – Grysvetsak
::* *Kyphosus cinerascens*
::* *Kyphosus vaigiensis* – Bronsvetsak

* *Neoscorpis*
::* *Neoscorpis lithophilus* – Stinkvis

## Fotogalery 

Girella fimbriata (no common name).jpg|*Girella fimbriata*
Girella tricuspidata and Atypichthys strigatus.jpg|*Girella tricuspidata* & *Atypichthys strigatus*
Kyphosus bigibbus.jpg|*Kyphosus bigibbus*
Microcanthus strigatus.jpg|*Microcanthus strigatus*
Scorpis violacea (Blue maomao).jpg|*Scorpis violacea*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Soweto Derby

Die **Soweto Derby** is 'n sokkerwedstryd tussen die twee gewildste spanne van Suid-Afrika, naamlik Kaizer Chiefs en Orlando Pirates. Albei klubs speel in Soweto, Johannesburg. Die eerste derby tussen die twee spanne is op 24 Januarie 1970 beslis.

Die mededinging tussen die twee spanne het begin toe sokkerspeler Kaizer Motaung die Orlando Pirates verlaat het om vir Atlanta Chiefs in die Verenigde State te speel. Toe hy na Suid-Afrika terugkeer het hy rusie gekry met die bestuur van die *Bucs* en sy eie klub, *Kaizer Chiefs*, gestig.

Die *Soweto Derby* word deur die vriendskaplike atmosfeer tussen die ondersteunersgroepe gekenmerk.

## Algehele rekord 
## Uitslae 
### Liga 
duimnael|Ondersteuners van die Bucs en Amakhosi
duimnael|Orlando Pirates se openingspan in 2009
duimnael|'n Paar van Pirates se ondersteuners

### Bekeruitslae 
*** As 'n neutrale wedstryd beslis met een span wat as "gasheer" aangewys is.

## Klub se honneurs 
## Kop-aan-kop-posisie in Premier Sokkerliga (1996/97–hede) 
## Verwysings 
## Eksterne skakels 
*  Kaizer Chiefs – Orlando Pirates  op fr.fifa.com
*  Kaizer Chiefs – Orlando Pirates op  www.insidefutbol.com
Old Firm

duimnael|regs|250px|Ondersteuners van Celtic en Rangers word geskei van mekaar op die pawiljoen.

Die **Old Firm** is 'n derby tussen die twee grootste sokkerspanne in Skotland: Celtic en Rangers. Beide spanne se tuisvelde is in Glasgow. Hierdie derby is miskien die strafste sportwedstryd ter wêreld as gevolg van die ekstreme mededinging tussen die ondersteuners van beide spanne wêreldwyd.

## Godsdienstige invloed 
Die ondersteuners van *Celtic* is algemeen katolieke, waar die ondersteuners van *Rangers* algemeen protestante is. Beide ondersteunersgroepe identifiseer hulle met die godsdienstige verdeeltheid in Noord-Ierland. Die ondersteuners van *Celtic* identifiseer hul met Ierland en die Ierse Republikeinse Leër (hulle kleur is groen en hulle swaai Ierse vlae), maar die *Rangers*-ondersteuners identifiseer hul met die 'Unie' van die Verenigde Koninkryk en groepe wat vir die eenheid van die Unie veg in Noord-Ierland (hulle kleure is rooi-wit-blou en hulle swaai die Union Jack). weens hierdie verdelende invloed het daar in die verlede ondersteuners gesterf tydens onluste voor en na wedstryde. Celtic en Rangers veroordeel die sektariese verdeeltheid tussen die klubs.

## Die wedstryd 
Die eerste *Old Firm* is in 1888 (as die eerste wedstryd van Celtic) gespeel. Tussen 1888 en nou is ongeveer 400 wedstryde gespeel tussen beide spanne, waarby Rangers enkele wedstryde meer het gewen. Die wedstryd word minstens vier keer (in die Skotse sokkerliga speel spanne vier keer teen mekaar) en dikwels vyf of ses keer (vir die Scottish Cup en die Scottish League Cup). Omdat Celtic en Rangers baie sterker is as die ander spanne in Skotland, is die wedstryde dikwels bepalend vir die titel, wat die mededinging verhoog.
Twentse derby

Die **Twentse derby** (ook wel *"Derby van het Oosten"*) is 'n sokkerwedstryd tussen die twee professionele sokkerspanne uit die Nederlandse streek Twente: FC Twente (uit Enschede) en Heracles Almelo (uit Almelo). Die derby is 'n wedstryd tussen die twee grootste stede in Twente, waartussen (seker in Almelo) baie mededinging bestaan.

## Geskiedenis 
Voor 1965 (toe *FC Twente* gestig is) het baie sokkerspanne in Twente bestaan. Die strafste derbies was toe die Enschedese derby (tussen Sportclub Enschede en Enschedese Boys) en die ou *Twentse derby* (tussen *Sportclub Enschede* en *SC Heracles*) gewees. Die nuwe *Twentse derby* (dus tussen *FC Twente* en *Heracles*) het nie dadelik baie geleef by die ondersteuners nie, ook aangesien *Heracles* al vinnig (in 1966) na die Eerste divisie relegeer, waar die span (op een seisoen na) tot 2005 sou bly. Verder is die derby gespeel toe *FC Twente* ook het gerelegeer (vir een seisoen in 1983) na die Eerste divisie en 'n paar keer vir die KNVB-Beker.
Sedert 2005 staan die *Derby van die Ooste* weer twee keer per jaar op die kalender van die Eredivisie en deur die toegeneem invloed van *FC Twente* én *Heracles*, het die wedstryd gewen aan aandag en belang onder ondersteuners.

## Die wedstryd 
duimnael|Heracles (swart-wit) en FC Twente (rooi) vir die Twentse derby.
Aangesien *FC Twente* ryker is as *Heracles* (dus beter spelers kan koop), het *FC Twente* die meeste wedstryde gewen. Maar omdat die derby meer leef by die ondersteuners van *Heracles*, speel hierdie span altyd sy beste wedstryd teen hulle vyand.

Op 10 Februarie 2012 het *Heracles* vir die eerste maal sedert hul promosie by *FC Twente* gewen met **2-3**. By die terugkoms van die spelersbus in Almelo het honderde ondersteuners hul opgewag om hierdie fees te vier.

## Ondersteuners 
Die jeugdakademies van beide sokkerspanne het saamgesmelt in die Voetbalacademie FC Twente en baie ondersteuners van die klubs ondersteun ook ('n bietjie) die ander span, wanneer hulle teen 'n nie-Twentse span speel. Die atmosfeer is daardeur vriendelik rondom die wedstryd.
In *Almelo* woon sowat 400 ondersteuners (wat 'n jaarkaartjie het) van *FC Twente*, terwyl in *Enschede* sowat 150 mense woon met 'n jaarkaartjie van *Heracles*.
Malvalekker

duimnael|upright=1.4|Malvalekkers

**Malvalekkers** is 'n sponsagtige lekkerny wat populêr is saam met warm sjokolade of om te rooster oor die kampvuur.

## Eksterne skakels
Hermafroditos

**Hermafroditos** (Grieks: Ἑρμαφρόδιτος) was in die Griekse mitologie die kind van Hermes en Afrodite. Hy was ’n mindere god van biseksualiteit en verwyfdheid. Volgens Ovidius was hy ’n besonder mooi seun wat in ’n tweeslagtige wese verander is nadat hy een geword het met die waternimf Salmakis. Sy naam is die basis vir die woord "hermafrodiet".

## Simboliek 
Hermafroditos se naam is Hermaphroditus in die Romeinse mitologie, waar hy die seun van Venus en Mercurius is. Hy is al lank die simbool van biseksualiteit en verwyfdheid en is in Griekse en Romeinse kuns uitgebeeld as ’n vroulike figuur met manlike geslagsdele.

Theophrastos se weergawe suggereer ook ’n verband tussen Hermafroditos en die instelling van die huwelik. Die verwysing na die vierde dag van die maand is betekenisvol: dit is die gelukkigste dag om op te trou. Sy verbintenis met die huwelik is blykbaar dat hy, as die draer van beide manlike en vroulike eienskappe, die eenwording van ’n man en vrou verteenwoordig. ’n Ander faktor is sy ouers se rol in die beskerming en seëning van bruide.

Hermafroditos se naam is ’n samesmelting van dié van sy ouers,  Hermes en Afrodite. Soms word hy Afroditos genoem. Al drie dié gode het ’n belangrike rol onder figure wat met erotiek en vrugbaarheid te doen het en het al drie duidelike seksuele ondertone. Die falliese god Priapos was in sekere mites ook die seun van Hermes, en die jong god van begeerte, Eros, was die seun van Hermes en Afrodite.

## Mitologie 
Volgens Ovidius is Hermafroditus grootgemaak deur die Naiades in die grotte van Berg Ida, ’n heilige berg in Frigië (die huidige Turkye). Toe hy 15 jaar oud was, het hy verveeld geraak met sy omgewing en na ander stede gereis. In die woude naby Halicarnassos (die huidige Bodrum, Turkye) het hy die nimf Salmakis in haar waterpoel teengekom. Sy was vol begeerte vir die mooi jong seun en het hom probeer verlei, maar hy het geweier. Toe Hermafroditos dink sy is weg, het hy in die poel gaan bad. Salmakis het van agter ’n boom uitgespring en in die poel gespring. Sy het hom vasgedruk en teen sy sin gesoen, en terwyl hy hom probeer teensit het, het sy na die gode uitgeroep dat hulle nooit geskei word nie. Haar wens is toegestaan en hulle liggame het een geword, ’n wese "van albei geslagte" . Hermafroditos het toe vir Hermes en Afrodite gevra dat dieselfde gebeur met enigiemand wat in dié poel bad. Sy wens is ook toegestaan.

## Verwysings 
## Eksterne skakels 
* Hermafroditos by Theoi Project
* Hermafroditos by Greek Mythology Index 
* 20px|linksHierdie artikel is vertaal vanuit die Engelse Wikipedia
Asus Eee PC

duimnael|regs|Asus Eee PC 1008HA

**Eee PC** [iː piː siː] is 'n reeks van netboek-skootrekenaars wat deur die Nasionaal-Chinese rekenaarvervaardiger Asus vervaardig word. Die akroniem *Eee* is uit die beginletters van die reklameleuses „***E**asy · **E**xcellent · **E**xciting*“ (eenvoudig, uitstekend, opwindend) en „***E**asy to Learn, **E**asy to Work, **E**asy to Play*“ gevorm.

## Geskiedenis 
Eee-PC-netboek-skootrekenaars was aanvanklik veral op die massamark in nuut geïndustrialiseerde lande gemik en is eers later ook in tradisionele nywerheidslande as leefstylprodukte ingevoer.

Die eerste skootrekenaar, wat onder die naam *Eee PC* teen 'n relatief lae prys bemark is, was die *Eee PC 700*-mini-skootrekenaar. *Intel* het vir hierdie kategorie klein skootrekenaars in Februarie 2008 die vakterm *netbook* ingevoer. Die *Eee PC 700* is vanaf 16 Oktober 2007 op die Nasionaal-Chinese mark aangebied, vroeg in November in die Verenigde State en vanaf mid-November ook in die Verenigde Koninkryk. Die rekenaar is vanaf 24 Januarie 2008 op die Duitse en Oostenrykse mark aangebied.

Die vraag na Eee-PC-rekenaars was in alle lande van begin af hoër as die aanbod. Asus het geen verkoopsyfers bekend gemaak nie, maar hulle was sterk genoeg dat 'n hele reeks mededingers van die geleentheid gebruik gemaak het en soortgelyke mini-skooterekenaars begin vervaardig het.

## Verwysings
Witlip-bontpaling

Die **witlip-bontpaling** (*Gymnothorax chilospilus*) is 'n vis (daar word na die vis verwys as 'n paling) wat in die Indies-Pasifisiese area, die westelike Indiese Oseaan eilande en aan die ooskus van Afrika vanaf Oman tot by die Aliwal-bank aan KwaZulu-Natal voorkom. In Engels staan die paling bekend as die *Lipspot moray*.

## Voorkoms 
Die paling is bruinerig van kleur en die hele lyf is bedek met 'n onreëlmatige patroon van donker vlekke. Daar is 'n wit kol net onder die mondhoeke op die onderste kaak, vandaar die naam witlip. Die dorsale vin is lank; dit begin net voor die kieusplete. Die iris is donkerbruin met 'n goue ring om die pupil.

## Habitat 
Die paling kom in koraal- en rotsriwwe voor in water wat 2 – 45&nbsp;m diep is. Daar is baie min bekend omtrent die paling.
 
## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Gymnothorax-chilospilus.html
Swartogies-slangpaling

Die **Swartogies-slangpaling** (*Myrichthys maculosus*) is 'n vis (daar word na die vis verwys as 'n paling) wat voorkom in die Indies-Pasifiese area, die Rooisee, die eilande van die westelike Indiese Oseaan en aan die ooskus van Afrika van Oman tot by die Oos-Kaap. In Engels staan die paling bekend as die *Spotted snake eel*.

## Voorkoms 
Die paling is lig van kleur en die lyf en kop is bedek met klein en groot ronde of ovaalvormige swart of bruin kolle. Die paling kan 1&nbsp;m lank word. Die dorsale vin is herkenbaar op die rug en die pektorale vinne is ook sigbaar. Die stertpunt is hard en vinloos.

## Habitat 
Die paling word gereeld gesien in die dag in die sanderige gedeeltes van koraalriwwe. Hulle kom ook voor in seegrasbeddings. Hulle eet vissies en skaaldiere. Swartogies-slangpalings wat op eenslag geëet word, kan 'n gat in die pens van hul jagter met hul stertpunt maak. Hulle aard goed in groot akwariums.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Myrichthys-maculosus.html
Sandslangetjie

Die **Sandslangetjie** (*Ophisurus serpens*) is 'n vis (daar word na die vis verwys as 'n paling) wat voorkom in die oos Atlantiese Oseaan, die Indies-Pasifiese area en reg rondom die kus van Suider-Afrika. In Engels staan die paling bekend as die *Serpent eel*.

## Voorkoms 
Hierdie is een van die langste palings - tot 2.5&nbsp;m. Die lyf is lank en dun en die paling het 'n lang snoet. Die stertpunt is hard en is nie 'n vin nie. Die pektorale vinne is uitkenbaar maar die dorsale en anale vinne is bykans nie sigbaar nie. Die kop en lyf is olyfgroen of bruin aan die bokant terwyl die onderkant ligter is. Daar is 'n ry swart kolletjies op die kante van die paling.

## Habitat 
Die paling verkies sanderige en modderige areas om in te woon maar hulle is ook al waargeneem tot by 300&nbsp;m diep. Hulle eet klein vissies en skaaldiere. Die paling versteek sy lyf in die sand en net sy kop steek bo die sand uit.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Ophisurus-serpens.html
Ophichthidae

**Ophichthidae** is 'n vis-familie wat hoort tot die orde Anguilliformes. Daar is 55 genera met ten minste 260 spesies wat hoort tot dié familie. Vier en dertig van die spesies kom aan die Suid-Afrikaanse kus voor.

## Kenmerke 
Die visse van die familie (daar word na hulle verwys as palings) word tussen 15&nbsp;cm - 2.5m lank. Die lyf van die familie is lank en rond en by sommige spesies is daar geen pektorale vinne nie. Die palings kruip weg gedurende die dag en is aktief gedurende die nag. Hulle kom voor in water wat tot 200&nbsp;m diep is. Party spesies verkies om in strandmere te bly.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Myrichthys maculosus*
::* *Myrichthys colubrinus*
::* *Myrichthys maculosus* - Swartogies-slangpaling

* *Ophisurus*
::* *Ophisurus serpens* - Sandslangetjie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Lek

**Lek** kan na een van die volgende verwys:

* **Lek**, 'n voedingsmiddel wat vir vee uitgesit word
* **Lêk**, 'n pronkarea vir (veral) voëls, waar die mannetjies gelyktydig om die wyfies se aandag meeding
* **Lek**, die Albaniese geldeenheid
* **Lek**, 'n rivier in Nederland
* **Lek**, 'n tongbeweging
* **Lek**, 'n lekkasie, lekplek, syfering of sypeling
Clupeidae

Die **Harings en Sardyne** (*Clupeidae*) is 'n visfamilie tot die orde Clupeiformes behoort. Daar is 56 genera met minstens 190 spesies wat tot hierdie familie behoort. Dertien van die spesies kom aan die Suid-Afrikaanse kus voor.

## Kenmerke 
Die familie is van gemiddelde grootte (6 – 28&nbsp;cm) en almal is silwerkleurig. Die liggaam is redelik plat en dit lyk asof elke vis 'n kiel onder by die pens het. Die visse het nie 'n sylyn nie. Die meeste visse van die familie kom in skole voor naby die oppervlakte, een van die redes vir die familie se kommersiële waarde. Die vis word geblik en gesout vir menslike verbruik en word ook as dierevoedsel gebruik.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Etrumeus*
::* *Etrumeus teres* - Ooskus-rondeharing
::* *Etrumeus whiteheadi* - Rooioog-rondeharing

* *Gilchristella*
::* *Gilchristella aestuaria* - Rivierrondeharing

* *Sardinops*
::* *Sardinops sagax* - Sardyn

Die volgende genus kom nie aan die Suid-Afrikaanse kus voor nie:

* *Sprattus*
::* *Sprattus sprattus* - Sprot

## Varswater genus 
* *Limnothrissa*
::* *Limnothrissa miodon* - Kapenta

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Haring

## Bron 
* Coastal Fishes of Southern Africa. Phil & Elaine Heemstra. 2004.
Doring-ansjovis

Die **doring-ansjovis** (*Stolephorus holodon*) is 'n vis wat aan die ooskus van Afrika vanaf Kenia tot by Algoabaai voorkom. In Engels staan die vis bekend as die *Thorny anchovy*.

## Voorkoms 
Die vis het 'n silwer streep langs die sye en daar is 6 - 8 skerp naalde onder die pens net voor die bekkenvinne. Die vis word 8&nbsp;cm lank.

## Habitat 
Die vis verkies strandmere om in te leef, eet plankton en het geen kommersiële waarde nie. Hulle skiet kuit in die somer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Stolephorus-holodon.html
Melkvis

Die **Melkvis** (*Chanos chanos*) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Swartvlei. In Engels staan die vis bekend as die *Milkfish*.

## Voorkoms 
Die kop en lyf is silwerig groen aan die bokant en wit aan die onderkant en die stertvin is gevurk. Die vis word 1.8&nbsp;m lank.

## Habitat 
Die vis verkies sagte bodems om in te leef en is volop in strandmere in KwaZulu-Natal. Die vis skiet kuit gedurende die nag in die somer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Chanos-chanos.html
Chanidae

**Chanidae** is 'n vis-familie wat tot die orde Gonorynchiformes behoort. Daar is slegs een spesie in die familie, naamlik die **Melkvis**, wat wydverspreid voorkom in vlak kuswaters van die Indiese en Stille Oseane.
 
## Kenmerke 
Die enigste spesie het 'n lang liggaam en 'n diepgevurkte stert, die bekkenvin is agter die pens, en die anale vin is naby die stertvin.

## Genus 
Die enigste spesie van die familie is teenwoordig aan die Suid-Afrikaanse suid- en ooskus.

* *Chanos*
::* *Chanos chanos* - Melkvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Geometriese bontpaling

Die **geometriese bontpaling** (*Gymnothorax griseus*) is 'n vis (daar word na die vis verwys as 'n paling) wat voorkom aan die ooskus van Afrika vanaf die Rooisee tot by die Oos-Kaap. Dit kom ook voor in die westelike Indiese Oseaan.

## Voorkoms 
Die paling word tot 65&nbsp;cm lank, die lyf is geelgrys van kleur en bedek met bruin na goudbruin kolletjies en die kop is bedek met opmerklke lyne wat uit swart kolletjies bestaan. Bo-op die rug is 'n dorsale vin. Dié paling lyk asof dit 'n hermafrodiet kan wees, met eiers en sperms wat gelyktydig ontwikkel.

## Habitat 
Die paling kom voor in koraalriwwe, skuil bedags en is snags aktief wanneer dit klein vissies jag. Die paling is skadeloos en aard goed in 'n akwarium.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Gymnothorax griseus* by Fishbase.
Ariidae

Die **Seebabers** (*Ariidae*) is 'n visfamilie van die orde Siluriformes. Dit bevat 14 genera met minstens 124 spesies. Vier van die spesies word aan die Suid-Afrikaanse kus aangetref.

## Kenmerke 
Die indiwidue van hierdie familie is ongeskub en die strale van die eerste dorsale vin en pektorale vinne is giftig. Die stertvin is gevurk. Daar is twee baarde (stekels) op die bokaak en vier aan die onderkaak. Die grootte wissel van 30 – 60&nbsp;cm. Hulle kom voor in sout-, brak en varswater. Hulle vleis is eetbaar.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Galeichthys*
::* *Galeichthys ater* - Swartseebaber
::* *Galeichthys feliceps* - Witseebaber
::* *Galeichthys trowi* - Natalse seebaber

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Merlucciidae

Die **stokvisse** (Merlucciidae) is 'n visfamilie wat tot die orde Gadiformes behoort. Die stokvis is 'n lid van hierdie familie, wat in totaal een genus met minstens 13 spesies bevat. Twee van die spesies kom aan die Suid-Afrikaanse kus voor. Dit is 'n visfamilie van groot kommersiële waarde.

## Agtergrond 
Die lywe van hierdie visse is lank en 'n V-vormige rif is bo-op die kop aanwesig. Twee dorsale vinne is teenwoordig. Die bekkenvin het 7 strale en die stertvin is onafhanklik van die dorsale en anale vinne geplaas. Hierdie eetbare visse word op die kontinentale bank aangetref.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Merluccius*
::* *Merluccius capensis* - Stokvis
::* *Merluccius paradoxus* - Diepwaterstokvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Revierderby

duimnael|regs|250px|Schalke 04 v Borussia Dortmund in 2009.

Die **Revierderby** is 'n derby tussen die twee gewildste spanne in die Duitse Ruhrgebiet: Borussia Dortmund (uit Dortmund) en FC Schalke 04 (uit Gelsenkirchen). Hulle mededinging gaan terug na 1925, toe die spanne vir die eerste keer teen mekaar speel het.

## Die naam 
Die naam *Revierderby* beteken letterlik streekderby (gesiende dat die betekenis van die woord *derby* 'n pleonasme is), aangesien *Revier* in die Duits *streek* of *omgewing* beteken. Die term *Revierderby* word aanvanklik gebruik vir alle derbies in die *Ruhrgebiet*, maar omrede *Schalke* teen *Dortmund* die strafste derby is, word die naam net vir hierdie derby gebruik. Ander wedstryde tussen spanne uit die *Ruhrgebiet* word *Kleines Revierderby* genoem.

## Wenrekord 
*Schalke 04* het amper meer derbies gewen as *Borussia Dortmund*. Beide spanne het sewe keer, maar *Dortmund* agt keer die Duitse sokkerkampioenskap gewen en die UEFA Champions League (in 1997) gewen, terwyl *Schalke* net sewe *Duitse kampioenskappe* en die UEFA Beker (ook in 1997) gewen het.
Zoli Marki

**Zoli Marki** (Zolie Markey) is 'n Suid-Afrikaanse aktrise. Sy het in verskeie Afrikaanse, Duitse en Engelse rolprente gespeel. In sommige rolprente is sy gekrediteer as Zolie Markey en Zoli Marki.

## Filmografie 
* *Baby Brown* as Toni O'Hara (gekrediteer as Zoli Markie), 1990
* *Niemand weint für immer* as Suzy van Wielligh, 1984
* *The American Connection* (TV-fliek) as Lisa, 1984
* *Survival Zone* as Rachel, 1983
* *Im Dschungel ist der Teufel los* as Maureen, 1982
* Verkeerde nommer, 1982
* *The Demon* as Jo (gekrediteer as Zoli Markey), 1981
* Blink Stefaans as Chrissie, 1981
* Nommer asseblief, 1981
* *Sam et Sally* (TV-reeks) as Jill, 1980
* *Night of the Puppets* as Jenny, 1979
Verkeerde nommer

**Verkeerde nommer** is 'n Afrikaanse rolprent wat in 1982 vrygestel is. Die regisseur was Franz Marx. Die hoofkarakters is deur Hannah Botha, Alex Heyns en Zoli Marki vertolk.

## Genre 
Die rolprent is 'n komedie.

## Hoofrolspelers 
* Hannah Botha
* Alex Heyns
* Zoli Marki
* Marga van Rooy
* Dana Niehaus
en andere.

## Sien ook 
* Lys van Afrikaanse rolprente
Ophidiidae

Die **Kuskpaling-familie** (*Ophidiidae*) is 'n vis-familie wat hoort tot die orde Ophidiiformes. Daar is 46 genera met ongeveer 209 spesies wat hoort tot dié familie. Drie en twintig van die spesies kom aan die Suid-Afrikaanse kus voor.

## Agtergrond 
Die familie se lywe is lank en loop na punt tot by die stert met die dorsale en anale vinne wat hier bymekaar kom. Die bekken vin ontbreek. Die skubbe is klein en die familie is ovipaar. Die grootte wissel van 16&nbsp;cm tot 1.6&nbsp;m. Die meeste spesies leef in diep water.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Genypterus*
::* *Genypterus capensis* - Koningklipvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Alex Heyns

**Alexander Jacobus (Alex) Heyns** was 'n Suid-Afrikaanse akteur. Hy was veral bekend vir sy rol as Boet Fasie in 'Nommer Asseblief'. Heyns is op 14 November 1988 in Pretoria aan longkanker oorlede.

## Filmografie 
* Outlaw of Gor, 1989
* Steel Dawn, 1987
* Shaka Zulu, 1987
* Liewe Hemel, Genis!, 1987 as Oom Botes
* Allan Quatermain and the Lost City of Gold, 1986
* Shaka Zulu (TV-minireeks), 1986
* Die Groen Faktor, 1984
* Auf Achse (TV-reeks), 1983
* Koöperasiestories (TV-reeks), 1983 as Oom Botes
* Verkeerde nommer, 1982
* Nommer asseblief, 1981 as Oom/Boet Fasie
* Kiepie en Kandas, 1980 as Oupa

## Verwysings
Monnik (vis)

Die **Monnik** (*Lophius vomerinus*) is 'n vis wat endemies is aan die Suid-Afrikaanse kus en kom voor vanaf Namibië tot by Oos-Londen. In Suid-Afrikaanse Engels staan die vis bekend as die *Monk* en in ander lande as die *Devil anglerfish*.

## Voorkoms 
Die bokant van die vis is donker bruin tot groen grys en die onderkant is wit. Op die voorkop is daar drie stekels gevolg deur nog vier stekels bo-op die rug wat met 'n membraan verbind is, dan eers volg die dorsale vin. 'n Volgroeide vis kan tot 1&nbsp;m lank word.

## Habitat 
Die vis is 'n bodemvoeder, dit leef tussen 67 – 485&nbsp;m. Die wyfies skiet kuit in die somer. Die vis is goed gekamoefleer en lê op die bodem en wag vir sy prooi. Die vis gebruik baie min energie en kan vir lang tye sonder kos gaan. Die is vis eetbaar, slegs die agterste helfte van die vis verskyn in die vis markte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Lophius-vomerinus.html

## Bron 
* Coastal Fishes of Southern Africa. Phil & Elaine Heemstra. 2004.
Lophiidae

Die **Monnikvisse** (Lophiidae) is 'n vis-familie wat in die orde Lophiiformes. Daar is 4 genera met ongeveer 25 spesies in die familie. Vyf van die spesies kom aan die Suid-Afrikaanse kus voor.

## Kenmerke 
Visse van hierdie familie het groot monde met tande wat na binne gerig is. Die kop en die voorste gedeelte van die liggaam is plat en wyd en die voorkop het stekels, knoppe en riffels op. Daar is ook tentakels op die kop en rug aanwesig. Die grootte wissel van 30&nbsp;cm tot 1.2&nbsp;m. Die familie is jagters en eet slegs ander vis.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Lophius*
::* *Lophius budegassa*
::* *Lophius vomerinus* - Monnik

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Wrakvis

Die **wrakvis** (*Polyprion americanus*) is 'n vis wat voorkom in al die oseane, die Middellandse See en aan die kus van Suid-Afrika vanaf Walvisbaai tot by KwaZulu-Natal. In Engels staan die vis bekend as die *Wreckfish*.

## Voorkoms 
Die volwasse vis is 'n donker blouerige kleur met donkerder vlekke op. Die onvolwasse vissies is bruin, ook met donker vlekke op maar die stertvin is ligter van kleur. Die volwasse vis kan tot 1,7&nbsp;m lank word en weeg dan 100&nbsp;kg.

## Habitat 
Die volwasse vis kom tot op dieptes van 650&nbsp;m voor en eet ander visse onder andere stokvis. Die volwassenes kom partykeer in groot groepe voor. Dit is 'n gesogte eetvis.

## Trivia 
Op 10 Oktober 2018 is 'n wrakvis van bykans 100 kg by Doringbaai aan die Weskus gevang.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Polyprion-americanus.html
Polyprionidae

**Polyprionidae** is 'n vis-familie wat tot die orde Perciformes behoort. Daar is slegs een genus met ongeveer 2 - 3 spesies in hierdie familie. Slegs een van die spesies kom aan die Suid-Afrikaanse kus voor.

## Agtergrond 
Visse van hierdie familie het 'n langwerpige vorm en die lyf en kop is met klein skubbetjies bedek. Op die operkulum is daar 'n kenmerkende horisontale rif wat eindig in 'n kort, skerp punt. Die familie leef in water van 40 tot 650&nbsp;m diepte op rotsbodems of naby skeepswrakke.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Polyprion*
::* *Polyprion americanus* - Wrakvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Zeidae

**Zeidae** is 'n vis-familie wat hoort tot die orde Zeiformes. Daar is sewe genera met 14 spesies wat hoort tot dié familie. Vyf van die spesies kom aan die Suid-Afrikaanse kus voor.

## Kenmerke 
Die familie is ovaalvormig, die skubbe is klein en in sommige gevalle afwesig en die mond groot. Hulle kom ook op of naby die seebodem en die grootte wissel van 22 – 90&nbsp;cm. Hulle eet ander vissies, skaaldiere en slakke. Die familie is alleenlopers en vergader net saam tydens die paar seisoen.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Zenopsis*
::* *Zenopsis conchifer* - Beukelaar-dorie

* *Zeus*
::* *Zeus capensis* - Kaapse dorie
::* *Zeus faber* - Jandorie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Sarcopterygii

**Sarcopterygii** is 'n klas gewerwelde beenvisse van die superklas *Osteichthyes*. Die gemeenskaplike faktor van die klas is dat al die visse **vleisvinvisse** is - voorheen bekend as *lobvinvisse*. **Sarcopterygii** was ook voorheen bekend as *Choanichthyes*. *Sarcopterygii * word in twee ordes ingedeel: *Coelacanthiformes* en *Lepidosireniformes*. Die Australiese longvis is die primitiefste longvis wat nog lewe. 

Die vis herinner baie aan die long visfossiele van 400 miljoen jaar gelede. Die Australiese longvis se wetenskaplike naam is *Neoceratodus forsteri*, wat afkomstig is van 'n gefossiliseerde vis, *Ceratodus*, wat 200 miljoen jaar gelede gelewe het en baie soos *Neoceratodus* lyk. Omdat die Australiese longvis se skelet so 'n groot ooreenkoms met die van *Ceratodus* toon, is dit waarskynlik dat *Ceratodus* se interne anatomie en sy gewoontes 'n ooreenkoms toon met die van die hedendaagse Australiese longvis. 

ŉ Mens kan dus afleidings maak oor die leefwyse van *Ceratodus* van 200 miljoen jaar gelede deur die van *Neoceratodus* te bestudeer. Die Australiese spesie se liggaamsvorm is soos die van 'n tipiese vis. Die liggaam is bedek met groot, ronde skubbe wat dakpansgewys gerangskik is. Die breë pektorale en bekkenvinne is ook met skubbe bedek. 

Anders as in die geval van die oorblywende vyf spesies, het die Australiese longvis net een long, wat dorsaal ten opsigte van die spysverteringskanaal geleë is. Gewoonlik gebruik die Australiese longvis sy kieue vir gaswisseling in water. 

Sy long (eintlik 'n gewysigde en gespesialiseerde lugsak, met 'n spesiale bloedvoorsiening) word net in droogtetye gebruik wanneer kieu-asemhaling nie meer moontlik is omdat die konsentrasie suurstof in die verkleinde poele nie meer genoegsaam vir kieu-asemhaling is nie. Hierdie visse kan die uitdroging van hulle habitat nie oorleef nie aangesien hulle nie hul inwendige organe op land vogtig kan hou nie. 

Anders as die ander familie longvisse maak die visse nie 'n winterslaap deur nie. Longvisse se voortplanting geskied baie eenvoudig. Die wyfie lê haar eiers tussen waterplante en keer nie daarheen terug nie. Geen aanduiding van ouersorg is tot dusver waargeneem nie. Omdat die Australiese longvis se bou en gedrag so primitief is, word hulle beskou as lede van die familie *Ceratodidae*, terwyl die oorblywende vyf spesies tot die familie *Lepidosirenidae* behoort. 

Toe die Australiese longvis in 1870 ontdek is, het hulle, uitsluitend in die Burnett- en St. Maryrivier voorgekom. Met verloop van tyd het die mens die vis na die ander riviere van Queensland versprei, waardeur die vis se kanse op oorlewing verbeter is. Die Australiese longvis kan tot 1,5 m lank word.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bronnelys 
* Dierkunde: 'n Funksionele Benardering. P.A.J. Ryke. Tweede Uitgawe. 1982. 
* Wêreldspektrum, 1982,  volume 17, bl. 114
Langsnoetpypvis

Die **Langsnoetpypvis** (*Syngnathus temminckii*) is 'n vis wat endemies aan Suider-Afrika is en kom voor vanaf Walvisbaai tot by die Tugelabank in KwaZulu-Natal. In Engels staan die vis bekend as die *Longsnout pipefish*. Volgens Heemstra se *Coastal Fishes of Southern Africa* verskil die spesie van *syngnathus acus* wat in die Middellandse See en die noordoostelike Atlantiese Oseaan voorkom.

## Voorkoms 
Die vis is lank en dun met die snoet wat langer as die kop is. Die vis het 'n dorsale vin en pektorale- en anale vinne en is groen tot donkerbruin van kleur afhangende van die habitat. Die vis word tot 32&nbsp;cm lank.

## Habitat 
Die vis verkies riviermondings om in te leef maar is ook al gevind in water wat tot 110&nbsp;m diep is. Broeityd is van November tot Maart. Die mannetjies dra die embrios in 'n broeisak wat aan hulle pens is. Die vis eet onder andere soöplankton. Die langsnoetpypvis is die algemeenste pypvis in Suid-Afrika.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Syngnathus-acus.html
Syngnathidae

Die **seeperdjies en pypvisse** (*Syngnathidae*) is 'n visfamilie wat hoort tot die orde *Syngnathiformes*. Daar is 52 genera met 215 spesies wat hoort tot dié familie. Vyf-en-twintig van die spesies kom aan die Suid-Afrikaanse kus voor.

## Kenmerke 
Die lywe van visse in dié familie is gepantser met dik velagtige plate wat in ringe om die visse gevorm is. Hulle het geen skubbe of tande nie met klein mondjies aan die einde van die snoet. Die familie is dimorfies. Die mannetjies dra die bevrugte eiers in 'n buidel of broeisak. Hulle lengte wissel van 2 – 65&nbsp;cm.

## Subfamilies en genera 
* Subfamilie Hippocampinae
** Genus *Hippocampus* (seeperdjies)

* Subfamilie Syngnathinae (pypvisse, pypperde en seedrake)
** Genus *Acentronura*
** Genus *Amphelikturus*
** Genus *Anarchopterus*
** Genus *Apterygocampus*
** Genus *Bhanotia*
** Genus *Bryx*
** Genus *Bulbonaricus*
** Genus *Campichthys*
** Genus *Choeroichthys*
** Genus *Corythoichthys*
** Genus *Cosmocampus*
** Genus *Doryichthys*
** Genus *Doryrhamphus*
** Genus *Dunckerocampus*
** Genus *Enneacampus*
** Genus *Entelurus*
** Genus *Festucalex*
** Genus *Filicampus*
** Genus *Halicampus*
** Genus *Haliichthys*
** Genus *Heraldia*
** Genus *Hippichthys*
** Genus *Histiogamphelus*
** Genus *Hypselognathus*
** Genus *Ichthyocampus*
** Genus *Idiotropiscis*
** Genus *Kaupus*
** Genus *Kimblaeus*
** Genus *Kyonemichthys*
** Genus *Leptoichthys*
** Genus *Leptonotus*
** Genus *Lissocampus*
** Genus *Maroubra*
** Genus *Micrognathus*
** Genus *Microphis*
** Genus *Minyichthys*
** Genus *Mitotichthys*
** Genus *Nannocampus*
** Genus *Nerophis*
** Genus *Notiocampus*
** Genus *Penetopteryx*
** Genus *Phoxocampus*
** Genus *Phycodurus*
** Genus *Phyllopteryx*
** Genus *Pseudophallus*
** Genus *Pugnaso*
** Genus *Siokunichthys*
** Genus *Solegnathus*
** Genus *Stigmatopora*
** Genus *Stipecampus*
** Genus *Syngnathoides*
** Genus *Syngnathus*
** Genus *Trachyrhamphus*
** Genus *Urocampus*
** Genus *Vanacampus*

### In Suid-Afrika 
Die volgende genera en gepaardgaande spesies kom aan die Suid-Afrikaanse kus voor:

* *Doryrhamphus*
::* *Doryrhamphus excisus* - Bloustreepte-pypvis

* *Hippichthys*
::* *Hippichthys heptagonus* - Boepenspypvis

* *Hippocampus*
::* *Hippocampus capensis* - Knysnaseeperdjie
::* *Hippocampus kuda* - Geelseeperdjie

* *Microphis*
::* *Microphis brachyurus* - Kortstertpypvis
::* *Microphis fluviatilis* - Varswaterpypvis

* *Syngnathus*
::* *Syngnathus temminckii* - Langsnoetpypvis
::* *Syngnathus acus*
::* *Syngnathus watermeyeri* - Rivierpypvis

* *Trachyrhamphus*
::* *Trachyrhamphus bicoarctatus* - Dubbelent-pypvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Gladde fluitbek

Die **Gladde fluitbek** (*Fistularia commersonii*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Mosselbaai. In Engels staan die vis bekend as die *Smooth flutemouth*.

## Voorkoms 
Die vis se lyf is slank en glad met geen riwwe op die dorsale gedeelte nie. Die oog se pupil is ovaalvormig. Daar is 'n dorsale vin, anale vin en pektorale vinne teenwoordig. Die lyf is olyfgroen aan die sye en die bokant en wit aan die onderkant met 'n paar blou lyne of blou kolletjies wat op die sye voorkom. Die vis kan tot 1,2&nbsp;m lank word.

## Habitat 
Die vis verkies vlak riwwe en seegrasbeddings om in te leef en is al opgemerk op 'n diepte van 128&nbsp;m. Hulle eet ander vis bv. bontpalings, slangpalings, kardinaalvisse, sardyne en ook garnale. Die vis is eetbaar.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Fistularia commersonii* by Fishbbase.
Fistulariidae

Die **Fluitbekke** (*Fistulariidae*) is 'n vis-familie wat tot die orde Syngnathiformes behoort. Daar is slegs een genus met vier spesies in hierdie familie. Twee van die spesies kom aan die Suid-Afrikaanse kus voor.

## Kenmerke 
Die lyf en snoet is ongewoon lank en die snoet is pypvormig. Skubbe is normaalweg afwesig of verminder tot klein knoppies aan die lyf. Die stertvin is gevurk met die middelste gedeelte wat in 'n lang punt eindig. Die grootte wissel van 1.2 tot 1.5&nbsp;m.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Fistularia*
::* *Fistularia commersonii* - Gladde fluitbek
::* *Fistularia petimba* - Geriffelde fluitbek

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Centriscidae

Die **Garnaalvisse** (*Centriscidae*) is 'n vis-familie wat tot die orde Syngnathiformes behoort. Daar is twee genera met vier spesies in hierdie familie. Een van die soorte kom aan die Suid-Afrikaanse kus voor.

## Kenmerke 
Die familie se lywe is lank en plat, soos 'n lemmetjie. Die rug is gebuig sodat die dorsale vin in die plek van die stertvin is en die stertvin is laer af, amper waar die anale vin normaalweg is. Die familie het geen tande in die mond nie. Die maksimum grootte is 16&nbsp;cm.

## Genera 
Die volgende genus en gepaardgaande spesie kom aan die Suid-Afrikaanse kus voor:

* *Aeoliscus*
::* *Aeoliscus punctulatus* - Garnaalvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Witseebaber

Die **witseebaber** (*Galeichthys feliceps*) is 'n vis wat endemies aan Suid-Afrika is en kom voor van Swakopmund tot by Oos-Londen. In Engels staan die vis bekend as die *White sea-catfish*.

## Voorkoms 
Die vis het nie skubbe nie en die stertvin is diep gevurk. Die vis se kleur wissel van grys of groenbruin tot bruin aan die bokant en is ligter aan die onderkant met die pens amper wit. Hulle word 55&nbsp;cm lank.

## Habitat 
Die vis verkies beskermde water en strandmere om in te leef. Hulle skiet kuit gedurende September tot Desember. Die mannetjie dra die eiers en pasgeborenes in sy mond rond vir 3 - 4 maande. Gedurende die tyd eet die vis nie en verloor tot 24% van sy liggaamsmassa. Hulle eet skaaldiere, slakke en vissies.

Die dorsale en pektorale vinne se strale is giftig en kan pynlike wonde veroorsaak. Aanbevole behandeling teen die gif is om die geaffekteerde area in warm water (50&nbsp;°C) te plaas vir ongeveer 30 minute. Die vis kan geëet word.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Galeichthys-feliceps.html